2000/547/EY, EHTY, Euratom: Euroopan parlamentin päätös, tehty 6 päivänä heinäkuuta 2000, Euroopan unionin yleisen talousarvion toteuttamiseen varainhoitovuonna 1998 liittyvien tilien päättämisestä



Virallinen lehti nro L 234 , 16/09/2000 s. 0033 - 0035

Virallinen lehti nro 121 , 24/04/2001 s. 0351 - 0353



Euroopan parlamentin päätös, tehty 6 päivänä heinäkuuta 2000, Euroopan unionin yleisen talousarvion toteuttamiseen varainhoitovuonna 1998 liittyvien tilien päättämisestä (2000/547/EY, EHTY, Euratom) EUROOPAN PARLAMENTTI, joka ottaa huomioon Euroopan unionin talousarvion varainhoitovuodeksi 1998, ottaa huomioon varainhoitovuoden 1998 konsolidoidun tulostilin ja taseen(1), ottaa huomioon tilintarkastustuomioistuimen varainhoitovuotta 1998 koskevan kertomuksen (C5-0266/1999)(2) ja erityiskertomukset sekä toimielinten vastaukset, ottaa huomioon EY:n perustamissopimuksen 248 artiklan mukaisen tilintarkastustuomioistuimen antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (C5-0266/1999)(3), ottaa huomioon neuvoston 13. maaliskuuta 2000 antaman suosituksen (C5-0154/2000), ottaa huomioon 13. huhtikuuta 2000 antamansa päätöslauselman varainhoitovuotta 1998 koskevan vastuuvapauden myöntämisen lykkäämisestä komissiolle Euroopan unionin yleisen talousarvion toteuttamisesta varainhoitovuonna 1998, ottaa huomioon EHTY:n perustamissopimuksen ja erityisesti sen 78 g artiklan, ottaa huomioon EY:n perustamissopimuksen ja erityisesti sen 276 artiklan, ottaa huomioon Euroopan atomienergiayhteisön perustamissopimuksen ja erityisesti sen 180 b artiklan, ottaa huomioon työjärjestyksen 93 artiklan ja liitteen V, ottaa huomioon talousarvion valvontavaliokunnan mietinnön (A5-0190/2000), ottaa huomioon, että EY:n perustamissopimuksen 275 artiklan mukaan komissio antaa talousarvion toteuttamista koskevat tilit, 1. toteaa, että varainhoitovuoden 1998 ennakoidut tulot ja lopulliset hyväksytyt määrärahat maksuja varten ovat suuruudeltaan seuraavat: >TAULUKON PAIKKA> 2. panee merkille seuraavat maksusitoumusmäärärahoihin liittyvät määrät: >TAULUKON PAIKKA> 3. ottaa huomioon seuraavan komission antaman varainhoitovuoden 1998 konsolidoidun tulostilin: >TAULUKON PAIKKA> 4. ottaa huomioon seuraavan komission antaman varainhoitovuoden 1998 konsolidoidun taseen: VASTAAVAA >TAULUKON PAIKKA> VASTATTAVAA >TAULUKON PAIKKA> 5. muistuttaa, että tilintarkastustuomioistuimen edellä mainitussa tarkastuslauselmassaan esittämien havaintojen mukaan konsolidoidussa tulostilissä ja taseessa esitettyjä lukuja vääristävät lukuisat virheet ja puutteet: a) käyttöomaisuudesta, pääasiassa rakennuksista, puuttuu noin 540 miljoonaa ecua; b) saamiset on esitetty nettomääräisesti laskettuna noin 1000 miljoonaa ecua liian suurina; pääasiallisena syynä tähän on se, että summat, jotka ovat todennäköisesti perittävissä takaisin olevien tullien ja maatalousmaksujen osalta, on esitetty liian suurina; c) rahoista ja saamisista puuttuu ainakin 600 miljoonaa ecua, sillä jotkin pankkitileillä olevat tai komission valtuuttamille kolmansille osapuolille ennakkoina maksetut summat on jätetty esittämättä taseessa; d) tiedot ennakko- ja etumaksuista 31. joulukuuta 1998 on esitetty virheellisesti ja epäasianmukaisesti; e) maksamatta olevat maksusitoumukset on esitetty noin 660 miljoonan ecun verran liian suurina; f) tietyt maksusitoumukset (352,7 miljoonaa ecua) ja potentiaaliset velat (ainakin 2794 miljoonaa ecua) on jätetty esittämättä, 6. hyväksyy yleisen talousarvion toteuttamiseen varainhoitovuonna 1998 liittyvien tilien päättämisen, 7. kehottaa puhemiestä välittämään tämän päätöksen komissiolle, neuvostolle, tuomioistuimelle, tilintarkastustuomioistuimelle ja Euroopan investointipankille sekä julkaisemaan sen Euroopan yhteisöjen virallisessa lehdessä (L-sarja). Pääsihteeri Julian Priestley Puhemies Nicole Fontaine (1) EYVL C 350, 3.12.1999, s. 1. (2) EYVL C 349, 3.12.1999. (3) EYVL C 349, 3.12.1999, s. 168-169.